American Horror Story

***American Horror Story*** je americký hororový seriál, ktorý vytvorili Ryan Murphy a Brad Falchuk. tvorcovia seriálu Glee. Každá séria je samostatný príbeh a hrajú v ňom iné postavy. Seriál vysiela americká káblová televízia FX od 5. októbra 2011. Na Slovensku sa seriál vysiela na Pluske od 16. januára 2014.

Prvá séria, ktorá má názov *Murder House, *sa odohráva v Los Angeles, v roku 2011 a zameriava sa na rodinu, ktorá sa presťahuje do domu, v ktorom strašia jeho zosnulí bývalí obyvatelia. Druhá séria, s názvom *Asylum, *sa odohráva v Massachusetts v roku 1964 a ukazuje príbehy pacientov ústavu pre duševne chorých zločincov. Tretia séria, s názvom *Coven*, sa odohráva v New Orleans v roku 2013 a ukazuje klan čarodejníc, ktoré čelia tým, čo ich chcú zničiť. Štvrtá séria, s názvom *Freak Show, *sa odohráva v meste Jupiter na Floride v roku 1952 a zameriava sa na jednu z mála posledných "American freak shows". Piata séria, s názvom *Hotel*, sa odohráva v roku 2015 a sústredí sa na personál a hostí mysteriózneho hotela. Šiesta séria, s názvom *Roanoke*, je nakrútená formou reality šou, ktorá sa odohráva v Severnej Karolíne.

## Série
: *Hlavný článok: [[Zoznam častí seriálu American Horror Story]]*

### ''Murder House'' (2011)
V roku 2011 sa psychiater Ben Harmon (Dylan McDermott) s manželkou Vivien (Connie Britton) a dcérou Violet (Taissa Farmiga) presťaujú z Los Angeles do Bostonu po Vivieninom potrate a Benovej nevere. Harmonovci sa nasťaujú do zreštaurovaného sídla a čoskoro sa zoznámia s niekdajšími obyvateľmi domu, Constance Langdon (Jessica Lange) a jej dvoma deťmi Tateom (Evan Peters) a Addie (Jamie Brewer) a so znetvoreným Larrym Harveyom (Denis O'Hare). Ben a Vivien sa snažia obnoviť ich vzťah, zatiaľ čo Violet trpí depresiami a nachádza útechu u Tatea. Langdonovci a Larry často zasahujú do života Harmonovcov a rodina sa dozvedá o tom, že v dome sú uväznení duchovia bývalých mŕtvych majiteľov.

#### Hlavné postavy
* Connie Britton ako Vivien Harmon
* Dylan McDermott ako Dr. Ben Harmon
* Evan Peters ako Tate Langdon
* Taissa Farmiga ako Violet Harmon
* Denis O'Hare ako Larry Harvey
* Jessica Lange ako Constance Langdon

### ''Asylum'' (2012-13)
Druhá séria sa odohráva v roku 1964 a sleduje pacientov, doktorov a mníšky v psychiatrickej liečebni Briarcliff v Massachusetts, založenej pre liečbu duševne chorých kriminálnikov. V liečebni pracujú Sestra Jude (Jessica Lange), Sestra Mary Eunice (Lily Rabe) a zakladateľ liečebne Monsignor Timothy Howard (Joseph Fiennes). Medzi doktormi, ktorí liečia pacientov sú psychiater Dr. Oliver Thredson (Zachary Quinto) a sadistický vedec Dr. Arthur Arden (James Cromwell). Niektorí pacienti tvrdia, že sú v liečebni neprávom ako napr. lesbická reportérka Lana Winters (Sarah Paulson), obvinený sériový vrah Kit Walker (Evan Peters), nymfomanka Shelley (Chloë Sevigny) a údajná vrahyňa Grace Bertrand (Lizzie Brocheré). Pacienti nezriedka zažívajú aj nadprirodzené a vedecké javy ako napr. posadnutosť diablom a únos mimozemskými bytosťami.

#### Hlavné postavy
* Zachary Quinto ako Dr. Oliver Thredson
* Joseph Fiennes ako Monsignor Timothy Howard
* Sarah Paulson ako Lana Winters
* Evan Peters ako Kit Walker
* Lily Rabe ako Sestra Mary Eunice McKee
* Lizzie Brocheré ako Grace Bertrand
* James Cromwell ako Dr. Arthur Arden
* Jessica Lange ako Sestra Jude Martin

### ''Coven'' (2013-14)
Motívom tretej série je utláčanie menšín. Po Salemských súdnych procesoch čarodejnice, čo prežili už takmer vymreli a sú znovu v nebezpečenstve. V New Orleans sa otvorila nová škola, kde sa mladé čarodejnice môžu učiť sebaobrane. Po dlhej dobe prichádza Najvyššia čarodejnica Fiona, aby sa uistila, že klan a všetky jeho tajomstvá sú v bezpečí. Fionina dcéra Cordelia na škole učí. Udalosti odhalia odveké rivalstvo medzi Salemskými čarodejnicami a kultom Voodoo z New Orleans, a dlhodobú nenávisť medzi Voodoo kráľovnou Marie Laveau a sériovou vrahyňou Delphine LaLaurie. Dej sa odohráva v prítomnosti s retrospektívami z 19-teho a 20-teho storočia. Ďalšie motívy okrem utláčania čarodejníc je samotné čarodejníctvo, Voodoo praktiky, rasizmus a vzťahy medzi matkami a dcérami.

#### Hlavné postavy
* Sarah Paulson ako Cordelia Foxx
* Taissa Farmiga ako Zoe Benson
* Frances Conroy ako Myrtle Snow
* Evan Peters ako Kyle Spencer
* Lily Rabe ako Misty Day
* Emma Roberts ako Madison Montgomery
* Denis O'Hare ako Spalding
* Kathy Bates ako Delphine LaLaurie
* Jessica Lange ako Fiona Goode

### ''Freak Show'' (2014-15)
Motívom štvrtej série je nespravodlivosť. Príbeh sa odohráva v roku 1952 v mestečku Jupiter v štáte Florida, kde sa Elsa Mars (Jessica Langeová) snaží udržať jednu z posledných „Freak Show“. Keď sa v nemocnici objavia siamské dvojčatá Bette a Dot Tattler (Sarah Paulson), Elsa zbadá šancu konečne prilákať ľudí do jej cirkusu. Ďalšími členmi šou sú Jimmy Darling (Evan Peters), ktorý má zrastené prsty, a jeho matka  Ethel (Kathy Batesová), známa aj ako žena s fúzmi. V čase keď televízia začína preberať divákov z cirkusov, jej členovia sa musia prekonať predsudky, ktoré voči nim majú ľudia. Zrazu sa však v Jupiteri objaví temná bytosť, ktorá nie je spokojná so skupinkou cirkusantov, ktorí sa tam usídlili.

#### Hlavné postavy
* Sarah Paulson ako Bette a Dot Tattler
*Evan Peters ako Jimmy Darling
*Michael Chiklis ako Dell Toledo
* Frances Conroy ako Gloria Mott
* Denis O'Hare ako Stanley
* Emma Roberts ako Maggie Esmerelda
* Finn Wittrock ako Dandy Mott
* Angela Bassett ako Desiree Dupree
* Kathy Bates ako Ethel Darling
* Jessica Lange ako Elsa Mars

### ''Hotel'' (2015-16)
Motívom piatej série je závislosť, duševná choroba a odpustenie. Odohráva v Los Angeles v roku 2015 v Hoteli Cortez, ktorý bol postavený pre účely mučenia zakladateľom Jamesom Patrickom Marchom (Evan Peters). Na chod hotela dohliada 111-ročná upírka Elizabeth/The Countess (Lady Gaga) a recepčná/manažérka Iris (Kathy Batesová). Medzi rezidentov a hostí hotela patrí duch drogovo-závislej prostitútky Sally (Sarah Paulson), Irisin nenávistný syn a Elizabethin upírsky milenec Donovan (Matt Bomer), transgenderová barmanka Liz Taylor (Denis O'Hare), herečka a pomstychtivá bývalá milenka Elizabeth Ramona Royale (Angela Bassett), model Tristan Duffy (Finn Wittrock), newyorský módny návrhár a aktuálny vlastník hotela Will Drake (Cheyenne Jackson) a podozrievaný detektív John Lowe (Wes Bentley) s manželkou Alex (Chloë Sevigny).

#### Hlavné postavy
* Kathy Bates ako Iris
* Sarah Paulson ako Sally McKenna a Billie Dean Howard
* Evan Peters ako James Patrick March
* Wes Bentley ako Det. John Lowe
* Matt Bomer ako Donovan
* Chloë Sevigny ako Dr. Alex Lowe
* Denis O'Hare ako Liz Taylor
* Cheyenne Jackson ako Will Drake
* Angela Bassett ako Ramona Royale
* Lady Gaga ako Elizabeth Johnson / The Countess

### ''Roanoke'' (2016)
Prvá polovica série sleduje paranormálnu dokumentárnu show *My Roanoke Nightmare*, v ktorej manželský pán rozpráva svoje zážitky, ktoré sú zároveň hrané hercami. Shelby a Matt Millerovci sa presťahujú z Los Angeles do domu v Severnej Karolíne po brutálnom napadnutí Matta, ktoré ho dostalo do nemocnice a Shelby kvôli tomu potratila. Len čo sa pár nasťahuje do nového domova, začnú sa diať zvláštne a paranormálne javy. Druhá polovica série zobrazuje nasjedujúcu show s názvom *Return to Roanoke: Three Days in Hell*, v ktorej skutočné osoby a hercov, ktorí ich hrali pošlú na tri dni do domu v Roanoke počas Krvavého Mesiaca. Prostredníctvom zhromaždených nájdených nahrávok je odvysielané ako účastníci show zomierajú keď musia čeliť skutočnému hororu v dome v Roanoke.

#### Hlavné postavy
* Kathy Bates ako Agnes Mary Winstead
* Sarah Paulson ako Audrey Tindall a Lana Winters
* Cuba Gooding, Jr. ako Dominic Banks
* Lily Rabe ako Shelby Miller
* André Holland ako Matt Miller
* Denis O'Hare ako William van Henderson
* Wes Bentley ako Dylan
* Evan Peters ako Rory Monahan
* Cheyenne Jackson ako Sidney Aaron James
* Angela Bassett ako Monet Tumusiime

### ''Cult'' (2017)
V roku 2016 je Trump zvolený za prezidenta. Veľa ľudí nevie čo majú čakať. Medzi nimi je aj lesbický pár Ally (Sarah Paulson) a Ivy (Alison Pill), ktoré sa boja, že stratia svojho syna Oza. Ally sa kvôli stresu vracajú jej staré fóbie, ktoré už mala za sebou: Strach z klaunov, z dier a pod. Zrazu začína všade vidieť klaunov. Má s tým niečo spoločné záhadný muž Kai (Evan Peters), ktorý využíva strach ľudí pre svoj vlastný prospech? Alebo Ally stratila rozum? Čoskoro Ally zistí, že už nikomu nemôže dôverovať...

#### Hlavné postavy
* Sarah Paulson ako Ally Mayfair-Richards
* Evan Peters ako Kai Anderson
* Cheyenne Jackson ako Dr. Rudy Vincent
* Billie Lourd ako Winter Anderson
* Alison Pill ako Ivy Mayfair-Richards

### ''Apocalypse'' (2018)
12. januára 2017 bola potvrdená ôsma séria, ktorá má mať premiéru v roku 2018. 5. januára 2018 tvorca seriálu Ryan Murphy oznámil, že sa ôsma séria bude odohrávať v budúcnosti.

Dej ôsmej série je priamym pokračovaním tretej série *Coven* a prvej série *Murder House*. Príbeh sa začína zničením sveta jadrovými zbraňami, po ktorom sleduje skupinu preživších snažiacich sa vysporiadať s novými pravidlami prežitia v Outpost 3. Na scénu sa tiež vrátia čarodejnice z tretej série *Coven*, ktoré súperia s Michaelom Langdonom, potomkom ducha Tata Langdona a živého človeka. Takýto potomok mal podľa Billie Dean Howard priniesť koniec svetu ako Antichrist. V retrospektívne sa odhaľuje minulosť mladého Michaela, ktorý zapríčinil nukleárnu katastrofu. Táto séria predstavuje boj medzi dobrom a zlom, ale aj to, že súdržnosť a jednota porazí hrozbu.

**Hlavné postavy**

* Sarah Paulson ako  Ms. Wilhemina Venable, Cordelia Goode a Billie Dean Howard
* Evan Peters ako Mr. Gallant, Jeff Pfister, Tate Langdon a James March
* Cody Fern ako Michael Langdon
* Adina Porter ako Dinah Stevens
* Billie Lourd ako Mallory
* Leslie Grossman ako Coco St. Pierre Vanderbilt
* Kathy Bates ako Miriam Mead a Delphine LaLaurie

### ''1984'' (2019)
12. januára 2017 bola okrem ôsmej série potvrdená aj deviata séria, ktorá má mať premiéru v roku 2019. Táto séria ponesie názov *1984*. Evan Peters oznámil, že sa v tejto sérii neobjaví.

### ''Double Feature'' (2021)
3. augusta 2018 bol seriál obnovený na desiatu sériu. V novembri 2019 Sarah Paulson oznámila svoj návrat do hlavnej role. 26. februára 2020 Murphy zverejnil cez svoj Instagram účet, že Leslie Grossman, Billie Lourd, Evan Peters, Adina Porter, Lily Rabe, Angelica Ross, Finn Wittrock, a nováčik série Macaulay Culkin boli obsadení v desiatej sérii. 26. mája bolo oznámené, že sa výroba 10. série odkladá na rok 2021, kvôli prebiehajúcej pandémii COVID-19. 5. februára 2021 Ryan Murphy oznámil, že sa vracia aj Frances Conroy a o mesiac neskôr oznámil, že sa vracia aj Denis O'Hare.  19. marca 2021 Ryan Murphy zverejnil oficiálny názov 10. série.

### ''Budúce série''
5. decembra 2018 Murphy povedal, že sa čarodejnice z *Coven* a *Apocalypse* vrátia v budúcich sériách.
 9. januára 2020 bol seriál obnovený po 13. sériu. 
11. séria má premiéru 19.10.2022. 

## Obsadenie
Napriek tomu, že každá séria sa odohráva v inom období, niekoľko postáv sa objavilo vo viac ako jednej sérii.

## Produkcia
Natáčanie pilotnej epizódy sa začalo v Country Club Park, Los Angeles, California.

Produkcia a natáčanie druhej série sa začalo koncom júla 2012.

Natáčanie tretej série sa začalo 23. júla 2013 v New Orleans, Louisiana.

Natáčanie štvrtej série sa začalo 15. júla 2014 v New Orleans.

Natáčanie piatej série sa začalo 14. júla 2015 v Los Angeles, California, kde sa príbeh taktiež odohráva.

Natáčanie šiestej série sa začalo 6. júla 2016 v Santa Clarita, California.

Natáčanie siedmej série sa začalo v máji 2017.

Natáčanie ôsmej série sa začalo 16. júna 2018 a skončilo 29. októbra 2018. Natáčalo sa na viacerých miestach. 

11. júla 2019 Murphy na svojom Instagrame potvrdil, že sa začalo natáčanie deviatej série.

Natáčanie desiatej série malo pôvodne začať v marci 2020, ale kvôli prebiehajúcej pandémii COVID-19 sa plány prerušili a kamery sa spustili až 2. decembra 2020. 
1. marca sa začalo natáčať v prímorskom meste Provincetown.

Táto tabuľka uvádza lokácie nakrúcania jednotlivých sérií.

## Hodnotenie

## Referencie

Kategória:Televízne seriály USA
Kategória:Televízne seriály z roku 2011
Kategória:Hororové televízne seriály
Kategória:Televízne seriály FX